لما وصلنا السنتر .. صرنا ندوّر موقف قريب من البحيره .. وكانت الدنيا زحمه … لقينا موقف ممتاز وقريب وما في أحد واقف فيه .. واستغربنا الشئ هذا .. لكن قررنا نوقف فيه ونشوف اذا ما جانا أحد ونبهنا .. وقفنا وقعدنا ننتظر شوي .. ولما ما احد جانا قررنا النزول .. والشك لا يزال موجود بـ انه في شئ مو طبيعي .. عندها شفنا واحد طالع بسيارته من موقف قريب .. وكان شكله عربي .. لذلك توجهنا له ركض .. وطلع دبلوماسي مصري .. سألناه إذا كان طالع فـ إننا نستأذنه الموقف … قال وين سيارتكم؟ .. وأشّرت له على سيارتنا في الموقف .. وقلت له إني شاك في الموضوع .. لانه ليس من المنطقي أن يكون هناك موقف مثل هذا فاضي والناس تدوّر مواقف ولا توقف فيه .. ولما عرف تفاجأ وطلب مننا تحريك السياره فورا لأن هذا موقف خاص .. وعقوبة الوقوف في مكان خاص هي غرامه بـ 800 فرنك سويسري وسحب السياره للحجز وسالفه طويله عريضه .. وقال انه راح ينتظر هنا لحد ما نجي بسيارتنا عشان نوقف فيه مباشرة ومحد يسبقنا .. قلت للخوي يتحرك ويجي للموقف وأنا انتظرت عنده وقعدت أدردش معه شوي